31992L0004
L 055/96
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 92/4/EИО НА КОМИСИЯТА
от 10 февруари 1992 година
за изменение на Директива 78/663/ЕИО на Съвета за установяване на специфични критерии за чистота на емулгатори, стабилизатори, сгъстители и желиращи вещества, предназначени за влагане в храни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 89/107/EИО на Съвета от 21 декември 1988 г. за сближаване на законодателствата на държавите-членки относно хранителните добавки, разрешени за влагане в храните, предназначени за консумация от човека (1), и по-специално член 3, параграф 3 от нея,
като има предвид, че е необходимо да се измени Директива 78/663/EИО на Съвета (2), последно изменена с Директива 90/612/EИО на Комисията (3), и като отчита спецификациите, приети в Codex Alimentarius, както и новите производствени технологии;
като има предвид, че е направена консултация с Научния комитет по храните съгласно член 6 от Директива 89/107/EИО, относно разпоредбите, които могат да засегнат общественото здраве;
като има предвид, че мерките, предвидени в настоящата директива, са в съответствие със становището на Постоянния комитет по храните,
ПРИЕ НАСТОЯЩАТА ДИРЕКТИВА:
Член 1
Приложението към Директива 78/663/EИО се изменя в съответствие с приложението към настоящата директива.
Член 2
Държавите-членки въвеждат законовите, подзаконовите и административните разпоредби, необходими за да се съобразят с настоящата директива не по-късно от 1 юни 1993 година. Те незабавно информират Комисията за това.
Когато държавите-членки приемат такива разпоредби, последните съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 10 февруари 1992 година.